
ইউআইউতে প্রথম অভিভাবক-শিক্ষক-শিক্ষার্থী সম্মেলন অনুষ্ঠিত

বেসরকারি বিশ্ববিদ্যালয়ের মধ্যে প্রথমবারের মত ইউনাইটেড ইন্টারন্যাশনাল ইউনিভার্সিটিতে অভিভাবক-শিক্ষক-শিক্ষার্থী সম্মেলন অনুষ্ঠিত হয়েছে। সম্প্রতি বিশ্ববিদ্যালয়ের ইনস্টিটিউশনাল কোয়ালিটি অ্যাসিউরেন্স সেল জাকজমকপূর্ণ এই অনুষ্ঠানের আয়োজন করে। উৎসবমুখর পরিবেশে দিনভর আলোচনা, খেলা, সাংস্কৃতিক অনুষ্ঠান ও র‌্যাফেল ড্র এর মাধ্যমে অনুষ্ঠান শেষ হয়। 

অনুষ্ঠানে অভিভাাবকরা শিক্ষকদের সাথে মতবিনিময় করেন। এসময় ইউআইইউ উপাচার্য অধ্যাপক ড. চোধুরী মোফিজুর রহমান অভিভাবকদের সপ্তাহে অথবা মাসে ক্যাম্পাসে এসে সন্তানের সার্বিক খোঁজখবর নেয়ার আহ্বান জানান। উপ-উপাচার্য অধ্যাপক ড. হাসনান আহমেদ, আইকিউসির অতিরিক্ত পরিচালক জুনায়েদুল মুনির, রেজিস্ট্রার অধ্যাপক এএসএম সালাহউদ্দিন, ফ্যাকাল্টি সদস্য ও কর্মকর্তারা অনুষ্ঠানে উপস্থিত ছিলেন।

